CELEX: C2006/326/137
Language: el
Date: 2006-12-30 00:00:00
Title: Υπόθεση T-310/06: Προσφυγή της 17ης Νοεμβρίου 2006 — Δημοκρατία της Ουγγαρίας κατά Επιτροπής

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/64
            
         Προσφυγή της 17ης Νοεμβρίου 2006 — Δημοκρατία της Ουγγαρίας κατά Επιτροπής
   (Υπόθεση T-310/06)
   (2006/C 326/137)
   Γλώσσα διαδικασίας: η ουγγρική
   Διάδικοι
   
      Προσφεύγουσα: Δημοκρατία της Ουγγαρίας (εκπρόσωπος: J. Fazekas)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               Να παραπεμφθεί η υπόθεση στην ολομέλεια του Πρωτοδικείου, σύμφωνα με τα άρθρα 14, παράγραφος 1, και 51, παράγραφος 1, του Κανονισμού Διαδικασίας του Πρωτοδικείου.
            
         
               —
            
            
               Να ακυρωθούν οι ακόλουθες διατάξεις του κανονισμού (ΕΚ) 1572/2006 της Επιτροπής, της 18ης Οκτωβρίου 2006, για τροποποίηση του κανονισμού (ΕΚ) αριθ. 824/2000 περί των διαδικασιών ανάληψης σιτηρών από τους οργανισμούς παρέμβασης, καθώς και των αναλυτικών μεθόδων για τον καθορισμό της ποιότητας (1) (στο εξής: κανονισμός):
               
                           —
                        
                        
                           το άρθρο 1, αριθμός 1, καθό μέρος αναφέρεται στον αραβόσιτο·
                        
                     
                           —
                        
                        
                           το άρθρο 1, αριθμός 3 (με το οποίο τροποποιείται το άρθρο 9, στοιχείο β', του κανονισμού 824/2000), καθό μέρος αναφέρεται στον αραβόσιτο·
                        
                     
                           —
                        
                        
                           το τμήμα Ε του πίνακα που περιλαμβάνεται στον αριθμό 1 του παραρτήματος, όσον αφορά την τιμή του ειδικού βάρους για τον αραβόσιτο, και
                        
                     
                           —
                        
                        
                           ο πίνακας ΙΙΙ του αριθμού 2 του παραρτήματος, καθό μέρος αναφέρεται στον αραβόσιτο.
                        
                     
         
               —
            
            
               Να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα ζητεί τη μερική ακύρωση του άρθρου 1 του κανονισμού 1572/2006 και του παραρτήματός του, ως παράνομων.
   Η προσφεύγουσα στηρίζει την προσφυγή της στους εξής λόγους ακυρώσεως:
   
               —
            
            
               Η Επιτροπή ενήργησε κατά τρόπο που αντιβαίνει προς τη δικαιολογημένη εμπιστοσύνη των παραγωγών, εισάγοντας, κατά τη διάρκεια του οικονομικού έτους, την προϋπόθεση περί ειδικού βάρους του αραβοσίτου, καθώς και κατά παράβαση των αρχών της ασφάλειας δικαίου και της αναλογικότητας, προβλέποντας υπερβολικά σύντομη προπαρασκευαστική περίοδο μεταξύ της ημερομηνίας της δημοσιεύσεως και της ημερομηνίας ενάρξεως ισχύος και μη λαμβάνοντας υπόψη την ανάγκη σταδιακής προσαρμογής.
            
         
               —
            
            
               Η Επιτροπή δεν ήταν αρμόδια να θεσπίσει την προϋπόθεση του ειδικού βάρους του αραβοσίτου.
            
         
               —
            
            
               Σε περίπτωση που θεωρηθεί ότι η Επιτροπή είχε την εξουσία να θεσπίσει την εν λόγω προϋπόθεση, η προσφεύγουσα υποστηρίζει ότι η καθής υπερέβη τα όρια της αρμοδιότητάς της, καθόσον, με το πρόσχημα της τροποποιήσεως των ποιοτικών παραμέτρων για την παρέμβαση, στην πράξη τροποποίησε ουσιωδώς το καθεστώς παρεμβάσεως όσον αφορά τον αραβόσιτο.
            
         
               —
            
            
               Ακόμη και αν ήθελε κριθεί ότι η Επιτροπή είχε την εξουσία να θεσπίσει την προϋπόθεση του ειδικού βάρους του αραβοσίτου, το εν λόγω όργανο υπέπεσε σε πρόδηλο σφάλμα εκτιμήσεως, καθόσον, κατά τη θέσπιση του κριτηρίου για τη μέση ποιότητα του αραβοσίτου, δεν έλαβε υπόψη το γεγονός ότι ο αραβόσιτος που παράγεται στην Κοινότητα χρησιμοποιείται κυρίως ως ζωοτροφή.
            
         
               —
            
            
               Η Επιτροπή παρέβη την υποχρέωση επαρκούς αιτιολογήσεως των νομικών πράξεων που υπέχει από το άρθρο 253 ΕΚ.
            
         
               —
            
            
               Η Επιτροπή παρέβη τον εσωτερικό κανονισμό της επιτροπής διαχείρισης σιτηρών, καθόσον δεν τήρησε την προβλεπόμενη από τον κανονισμό αυτόν προθεσμία.
            
         
      (1)  ΕΕ L 290, της 20.10.2006, σ. 29.